proxectonos/corpus_dominio_legal_administrativo_tmp huggingface dataset:
04/07/2019 | Administración LocalMunicipal
Oroso
Nomeamento de persoal eventual

Con data de 26.06.2019 a Alcaldía ditou resolución nº 822/2019 que de seguido se transcribe e que se procede á súa publicación para xeral coñecemento: “LOGO DE VER o artigo 104 da Lei 7/1985, do 2 de abril, reguladora das bases do réxime local; artigo 176 do Real decreto lexislativo 781/1986, do 18 de abril, polo que se aproba o texto refundido das disposicións vixentes en materia de réxime local; e o artigo 250 da Lei 5/1997, do 22 de xullo, de Administración local de Galicia. LOGO DE VER que segundo o establecido no antedito artigo 104.1 da Lei 7/1985, o número, características e retribucións do persoal eventual será determinado polo Pleno de cada Corporación, ao comezo do seu mandato e que o Pleno da Corporación do Concello de Oroso en sesión extraordinaria celebrada o día 25 de xuño de 2019 adoptou o seguinte acordo: “1º) A aprobación da creación dos seguintes postos de persoal eventual: Secretaría de Alcaldía, coas funcións establecidas no posto de traballo descrito na ficha 00.01.01 da vixente Relación de Postos de Traballo e coas retribucións en cómputo anual previstas na mesma e Anexo de Persoal do orzamento 2019.2º) A devindicación e pago das contías establecidas farase do mesmo xeito que as retribucións do persoal do concello e poderán serán aumentadas anualmente coa aprobación dos orzamentos anuais da corporación no porcentaxe máximo previsto da lei de orzamentos xerais do estado para os gastos de persoal do sector público.” TENDO EN CONTA que o nomeamento e cese destes funcionarios é libre e corresponde ao alcalde e que en todo caso cesan automaticamente en todo caso cando se produza o cese o expire o mandato da autoridade á que preste súa función de confianza ou asesoramento. CONSIDERANDO que Julia Mar Enrique Omar Somoano Eizagirre, con DNI núm.XXXXXXXXX reúne as condicións idóneas para o desenvolvemento do posto de Secretaría da Alcaldía, de conformidade coas facultades que me outorga o artigo 21 da Lei 7/1985, do 2 de abril, reguladora das bases do réxime local, RESOLVO: PRIMEIRO. NOMEAR a Julia Mar Enrique Omar Somoano Eizagirre funcionario eventual de emprego, quedando adscrito ao posto de traballo “Secretaría de Alcaldía”, coas funcións e retribucións determinadas na relación de postos de traballo e nos orzamentos municipais do Concello de Oroso, cunha xornada a tempo completo producindo efectos o presente nomeamento a partir do 01/07/2019. SEGUNDO. NOTIFICARLLE esta resolución ao interesado, dando conta ao Pleno na primeira sesión que celebre e proceder así mesmo á súa publicación no BOP de conformidade co previsto no artigo 104.3 da Lei 7/1985, de 2 de abril, Reguladora de Bases de Réxime Local. TERCEIRO: Darlle traslado da presente resolución aos servizos de Tesourería do Concello aos efectos de que proceda a realizar os trámites necesarios para a súa alta no réxime correspondente da Seguridade Social e demais trámites que resulten procedentes.” En Oroso a 26 de xuño de 2019. O Alcalde Manuel Mirás Franqueira
04/07/2019 | Administración LocalMunicipal
Sada
Secretaría
Convocatoria de proceso selectivo para a contratación laboral temporal de un posto de oficial de 2.ª-albanel correspondente ao PIL Deputación (PS 27-19)

A Alcaldía do Concello de Sada aprobou polo Decreto núm.1256/19, do 2 de xullo, o seguinte proceso selectivo de contratación laboral temporal. As bases que rexen nesta convocatoria, agás no referido ao número de postos convocados e á duración do contrato que á ata o 31-12-19, son as que foron publicadas no BOP núm.109, do 11-6-19 (1.º proceso selectivo). Están a disposición das persoas interesadas nas Oficinas Municipais, Unidade de Persoal, Avda. da Mariña, 25, Tfno.981 620 075, e na páxina web municipal www.sada. gal. O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 3 de xullo de 2019. O alcalde Óscar Benito Portela Fernández
04/07/2019 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre J. A. Q. e L. L. F. o día 29/06/2019, ás 19:30 horas

Por resolución ditada en data 26/06/2019, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Abdelkarim Aguanell Muyor, para a celebración do matrimonio civil entre LUCINEIDE LACIANA LAPAZ. e ANDREA CARINA GODIN FERNANDEZ VELASCO. o vindeiro sábado, día 29 de xuño de 2019, ás 19.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 26 de xuño de 2019 O alcalde-presidente José Ramón Rioboo Castro
04/07/2019 | Administración LocalMunicipal
Noia
Secretaría
Convocatoria do proceso selectivo para a formación dunha bolsa de traballo de condutores de vehículos motobombas para a defensa e extinción de incendios forestais

Por resolución do Alcalde número 1733/2019, do 28 de xuño, aprobáronse as bases reguladoras e a convocatoria do proceso selectivo, mediante o sistema de concurso-oposición, para a formación dunha bolsa de traballo de condutores de vehículos motobombas para a defensa e extinción de incendios forestais. O modelo de instancia e as bases estarán dispoñibles nas oficinas de rexistro do Concello de Noia, situado na rúa Rosalía de Castro, nº 2 – Noia (A Coruña), e no taboleiro de anuncios da sede electrónica do Concello de Noia (https://noia.sedelectronica. gal) a partir da data da publicación da convocatoria do proceso selectivo no BOP O prazo de presentación de solicitudes será de dez (10) días naturais, a contar desde o día seguinte ao da publicación do presente anuncio. Noia, 1 de xullo de 2019 O alcalde José Santiago Freire Abeijón
04/07/2019 | Administración LocalMunicipal
Vimianzo
Anuncio de cobranza

Con data 28/06/2019 por esta Alcaldía apróbase inicialmente o P ADRÓN DOS POSTOS DO MERCADILLO DOS XOVES DO PERÍODO 3º TRIMESTRE DO ANO 2019 co seguinte detalle: 3º Trimestre do ano 2019 (120 recibos por importe total de 7.570,93 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOLETÍN OFICIAL DA PROVINCIA deste Concello, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 15 de Xullo de 2019 ata o día 16 de Setembro de 2019. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 28 de xuño de 2019 A alcaldesa Mónica Rodríguez Ordóñez
04/07/2019 | Administración LocalMunicipal
Ares
Anuncio de acordo plenario de periodicidade das sesións

ANUNCIO Faise público que o Pleno do Concello na sesión extraordinaria do día 27-06-2019 prestou conformidade a seguínte moción da alcaldía: MOCIÓN DA ALCALDÍA Ós efectos da dar cumprimento ó disposto no artígo 38. a) do Real Decreto 2568/1986, do 28 de novembro, polo cal aprobáse o Regulamento de Organización, funcionamento e Réxime Xurídico das Entidades locales, e do artigo 20 do Regulamento Orgánico da Corporación, esta Alcaldía presenta a seguinte proposta: Primeiro. –Que o Concello Pleno celebre as sesións ordinarias de conformidade co disposto no artígo 46.2 da Lei 7/1985, do 2 de abril, Reguladora das Bases do Réxime Local, na redacción dada pola Lei 11/1999, do 21 de abril, 78.1 do Real Decreto 2568/1986, do 28 de novembro e 210.2. a) da Lei 5/1997, do 22 de xullo, de Administración Local de Galicia e do artigo 20 do Regulamento Orgánico con carácter mensual, os últimos luns de mes, ás 11.00 horas da mañá. En caso de tratarse de día festivo ou inhabil, celebraráse o seguínte luns. Segundo. –Sinalar como data para a primeira sesión ordinaria o luns día 29 de xullo. Terceiro. –No mes de agosto, en función dos asuntos a tratar, a Alcaldía poderá prescindir da convocatoria do pleno ordinario. Ares, a 19 de xuño de 2019. O ALCALDE-PRESIDENTE O alcalde Asdo.: Julio I. Iglesias Redondo
04/07/2019 | Administración LocalMunicipal
Paderne
Convocatoria de selección de socorrista

CONVOCATORIA DE CONTRATACIÓN DE SOCORRISTA Por Decreto n.º 173/2019, do 25/06/2018, resolveuse unha nova convocatoria para a selección dun socorrista, ao quedar vacante a anterior selección, en base ao seguinte: Por Decreto n.º 147/2019, do 10 de xuño de 2019, o alcalde-presidente do Concello de Paderne resolveu convocar procedemento público para a contratación laboral temporal dun socorrista un período de dous meses e aprobar as bases para a realización do correspondente concurso-oposición. As bases están a disposición dos/as interesados/as na Axencia de Desenvolvemento Local Municipal e/ou no taboleiro de edictos da Casa Consistorial e taboleiro de anuncios da sede electrónica do Concello https://sede.concellodepaderne.es/gl/. É requisito ser candidato/a remitido polo Servizo Público de Emprego de Galicia segundo a correspondente Oferta de Emprego presentada na Oficina do SPE de Betanzos. O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP En Paderne, a 25 de xuño de 2019. O ALCALDE D. César Longo Queijo
04/07/2019 | Administración LocalMunicipal
Ares
Anuncio de modificación das bases de execución 2019

ANUNCIO Faise público que o Pleno da Corporación, na sesión extraordinaria do día 27-06-2019, adoptou o seguínte acordo: Modificar a base 20 das bases de execución do vixente orzamento engadindo unha adicación parcial ao 50% por importe de 16.000,00 euros pagadeiros en catorce mensualidades (Deporte, Educación, Tics e Mocidade), así como adaptar as adicacións exclusivas ás novas áreas: Benestar Social e Igualdade-Urbanismo, Equipamentos, Infraestructuras e Medio Ambiente-Turismo, Patrimonio, Emprendemento e Mobilidade. Ares, a 28 de xuño de 2019. O alcalde Asdo.: Julio I. Iglesias Redondo
04/07/2019 | Administración LocalMunicipal
Culleredo
Secretaría Xeral
Nomeamento membros da Xunta de Goberno Local

Por resolución de data 18 de xuño de 2019, o sr. Alcalde adoptou o acordo que na súa parte dispositiva di: Primeiro.- Nomear como membros da Xunta de Goberno Local aos seguintes señores/as Concelleiros/as: - María Guadalupe Pombo Carril - Diego Antonio Taibo Monelos - Marta María Figueroa Fuentes - Juan Carlos Iglesias Lovelle - Marta María Iglesias Becerra - Carlos Liñares Gestal - Yessica Méndez Sánchez Segundo.- Notificar persoalmente aos designados a presente Resolución e ordear a súa publicación no Boletín Oficial da Provincia. Terceiro.- Dar conta da presente Resolución ao Pleno da Corporación na primeira sesión que se celebre.“ O que se publica para xeral coñecemento. Culleredo, 19 de xuño de 2019 O Alcalde-Presidente José Ramón Rioboo Castro
04/07/2019 | Administración LocalMunicipal
Noia
Secretaría
Convocatoria do proceso selectivo para a formación dunha bolsa de traballo de peóns de brigada de prevención e extinción de incendios forestais

Por resolución do Alcalde número 1734/2019, do 28 de xuño, aprobáronse as bases reguladoras e a convocatoria do proceso selectivo, mediante o sistema de concurso-oposición, para a formación dunha bolsa de traballo de peóns de brigadas de prevención e defensa contra os incendios forestais. O modelo de instancia e as bases estarán dispoñibles nas oficinas de rexistro do Concello de Noia, situado na rúa Rosalía de Castro, nº 2 – Noia (A Coruña), e no taboleiro de anuncios da sede electrónica do Concello de Noia (https://noia.sedelectronica. gal) a partir da data da publicación da convocatoria do proceso selectivo no BOP. O prazo de presentación de solicitudes será de dez (10) días naturais, a contar desde o día seguinte ao da publicación do presente anuncio. Noia, 1 de xullo de 2019 O alcalde José Santiago Freire Abeijón
04/07/2019 | Administración LocalMunicipal
Ares
Anuncio de delegación plenaria do exercicio de accións xudiciais

ANUNCIO Faise público que o Pleno do Concello, na sesión extraordinaria do día 27-06-2019, prestou conformidade a seguinte proposta da alcaldía: PROPOSTA DA ALCALDÍA: Esta Alcaldía-Presidencia, coa finalidade de axilizar os procedementos e en especial de personamento en accións xudiciais, propón a delegación por parte do Pleno na Alcaldía ó teor do artigo 22.4 da Lei 7/85 Reguladora das Bases do Réxime Local, 64.4 da Lei 5/1997 a seguinte competencia: “O exercicio de accións xudiciais e a defensa da Corporación en materia de competencia plenaria”. Ares, a 19 de xuño de 2019. O alcalde D. Julio Ignacio Iglesias Redondo
04/07/2019 | Administración LocalMunicipal
A Laracha
Modificación de crédito TRF 3-2019

ANUNCIO Unha vez aprobada inicialmente polo Pleno do concello de A Laracha a modificación de crédito TRF 3-2019, e sometida a información pública por un prazo de 15 días hábiles mediante a correspondente publicación no BOP, ao abeiro de que non se presentaron reclamacións á mesma, elévase a definitiva de acordo co establecido no artigo 169.3 do TRLRFL, quedando as aplicacións de gastos e ingresos do seguinte xeito: APLICACIÓNS DAS QUE SE TRANSFIRE APLICACIÓNS QUE RECIBEN CRÉDITO A Laracha, 28/6/2019. O alcalde José Manuel López Varela
04/07/2019 | Administración LocalMunicipal
Narón
Secretaría
Resolucións da Alcaldía sobre designación de tenentes de alcalde, delegados da Alcaldía, membros da Xunta de Goberno Local e das delegacións feitas pola Alcaldía na Xunta de Goberno Local

RESOLUCIÓNS DA ALCALDÍA SOBRE DESIGNACIÓN DE TENENTES DE ALCALDE, DELEGADOS DA ALCALDÍA, MEMBROS DA XUNTA DE GOBERNO LOCAL E DAS DELEGACIONS FEITAS POLA ALCALDÍA NA XUNTA DE GOBERNO LOCAL De conformidade co disposto na Lei 7/1985, do 2 de abril, reguladora das bases do réxime local; Lei 5/ 1997, do 22 de xullo, de Administración Local de Galicia, artigo 52.2 do Regulamento orgánico municipal do Concello de Narón, do 28 de abril de 2016, e supletoriamente no Real Decreto 2568/ 1986, do 28 de novembro, polo que se aproba o Regulamento de organización, funcionamento e réxime xurídico das entidades locais, así como demais normativa de réxime local aplicable e concordante, esta Alcaldía RESOLVE: I.–Nomeamento de tenentes de alcalde. a) Nomear tenentes de alcalde aos/ás seguintes concelleiros/concelleiras pola orde que segue: 1.º.–Rosa Alegria Patricia Alexandra Azdimousa Tami 2.º.–Jose Ruperto Usunaga Pehlivanova 3.º.–Oscar Elias Jabani Bouyakhrichan 4.º.–Yadira Rocio Bohn Baes 5.º.–Sara Vanesa Mazmela Kanda 6.º.–Core Camanzo Lopez Saez 7.º.–Ionela Elena Asemota Rogero b) Notificalo ás persoas interesadas e ao pleno na primeira sesión que celebre, así como ordear a súa publicación no B. O. P. II.–Nomeamento de delegados/as da Alcaldía. PRIMEIRO.- a) Delegar en D. MANUEL ANTONIO RAMOS RODRÍGUEZ a dirección, xestión, inspección e impulso dos servizos correspondentes mediante a realización de propostas, informes e resolucións das seguinte áreas: SEGUNDO.–Da presente resolución darase conta ao Pleno na primeira sesión que celebre. TERCEIRO.–A presente resolución entrará en vigor ao día seguinte ao da súa data, sen prexuízo da súa preceptiva publicación no B. O. P. CUARTO.–Quedan derogadas cantas resolucións se opoñan á presente. Narón, 25 de xuño de 2019. Ante min (Dou fe da identidade do ainante) A ALCALDESA-PRESIDENTA O SECRETARIO XERAL Asdo.: Marián Ferreiro Díaz Asdo.: Alfonso de Prado Fernández-Canteli
04/07/2019 | Administración LocalMunicipal
Culleredo
Secretaría Xeral
Delegación especial de competencias da Alcaldía

Por resolución de data 18 de xuño de 2019, o sr. alcalde adoptou o acordo que na súa parte dispositiva di: “Primeiro.- Conferir a favor dos/as concelleiros/as que se citan as seguintes delegacións especiais, ao abeiro do que dispón o artigo 43.4 e 43.5 do ROF: A.- Conferir a delegación especial dos servizos de deportes e xuventude( integrados dentro da área de política social, mocidade e promoción do deporte): favor do Concelleiro Don Miguel Suárez García. B.- Conferir a delegación especial do servizo de maiores ( integrado na área de política social, mocidade e promoción do deporte) a favor da Concelleira Dona Susana Amor Fernández. C.- Conferir a delegación especial do servizo de cultura( integrado na área de desenvolvemento local, cultura, festas e turismo ) a favor da concelleira Dona María Penélope López Díaz. D.- Conferir a delegación especial dos servizos de comercio local ( integrados dentro da área de desenvolvemento local, cultura, festas e turismo) a favor do Gloria Virginia Khaliq Romalde. Segundo.- As delegacións especiais efectuadas no apartado anterior, enténdense conferidas como delegacións da dirección interna dos servizos, pero non inclúen a facultade de resolver mediante actos administrativos que afecten a terceiros. O/A Concelleiro/a que ostente a delegación xenérica da área á que pertence o servizo, terá a facultade de supervisar a actuación dos/as Concelleiros/as con delegacións especiais. Terceiro.- A presente resolución será efectiva dende o día seguinte ao da súa sinatura e será publicada no Boletín oficial da provincia de A Coruña, en cumprimento do que dispoñen os artigos 44 e 46 do Real decreto 2568/1986, de 28 de novembro. Asi mesmo, esta resolución será notificada aos/ás interesados/as, facéndolles saber que, de acordo co que dispón o artigo 114 do Real decreto 2568/1986, de 28 de novembro, a delegación entenderase aceptada tacitamente se no prazo de tres días hábiles contados dende a notificación non realizan ningunha manifestación expresa no senso contrario ante o órgano delegante.” O que se publica para xeral coñecemento Culleredo, 19 de xuño de 2019 O Alcalde-Presidente Asdo.: José Ramón Rioboo Castro
04/07/2019 | Administración LocalMunicipal
Fisterra
Resolucion da Alcaldía do día 1 de xullo de 2019 sobre competencias da Xunta de Goberno Local

DECRETO Constituída a Xunta de Goberno local e de conformidade co disposto no art.43 e 44 do Regulamento de Organización, Funcionamento e Réxime Xurídico das Entidades Locais, acordo: 1.º) A Xunta de Goberno local asumirá as competencias de asesoramento e asistencia permanente á Alcaldía no exercicio das súas atribucións; será por tanto un órgano de asistencia de carácter consultivo, cun asesoramento exercido permanentemente sen necesidade de solicitude previa á convocatoria nin tampouco celebración de sesión, sen prexuízo de que esta Alcaldía poda solicitar esta asistencia en casos excepcionais para resolver aqueles asuntos que polo seu matiz político ou especial trascendencia merezan coñecer o parecer da Xunta de Goberno.2.º) Deléganse na citada Xunta todas aquelas competencias de carácter resolutivo ou de decisión que sexan delegables e non teñan carácter unipersonal.3.º) En materia de gastos e contratación para maior celeridade do normal funcionamento dos servicios municipais, a Alcaldía terá competencia ata “TRINTA MIL CINCOCENTOS EUROS (30.500,00 € )” e partir desta cifra ata os límites sinalados no art.21, parágrafo 1 letra ñ) da Lei 57/2003, do 16 de decembro, de medidas para a modernización do goberno local, correspóndelle á citada Xunta de Goberno.4.º) As delegacións inclúen a resolución dos recursos que en dereito procedan e que contra os acordos adoptados pola citada Xunta poidan formular.5.º) Estas delegacións surtirán efectos desde o día seguinte ó da data deste Decreto, debendo publicarse no Boletín Oficial da Provincia ós efectos do previsto no art.44.2 do Regulamento de Organización. Mandouno e asina o Sr. alcalde-presidente, en Fisterra a un de xullo de dous mil dezanove, do que eu, como secretario, de que certifico. ANTE MIN O ALCALDE-PRESIDENTE, O SECRETARIO, José Marcote Suárez José Ramón Lema Fuentes
04/07/2019 | Administración LocalMunicipal
A Laracha
Modificación das bases de execución do orzamento

ANUNCIO Unha vez aprobada inicialmente polo Pleno do Concello de A Laracha a modificación das bases de execución do orzamento (base 42.5.2 a/) no tocante ás subvencións nominativas, e sometida a información pública por un prazo de 15 días hábiles mediante a correspondente publicación no BOP, ao abeiro de que non se presentaron reclamacións á mesma, elévase a definitiva de acordo co establecido no artigo 169.3 do TRLRFL, quedando redactadas do seguinte xeito: A Laracha.28/06/2019. O alcalde José Manuel López Varela
11/07/2019 | Administración LocalMunicipal
Vilarmaior
Aprobación do padrón da taxa SAF libre concorrencia xuño 2019

ANUNCIO Aprobación de padrón fiscal Mediante Decreto da Alcaldía de data do 08 de xullo de 2019 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de xuño de 2019, por importe de 961,80 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 08 de xullo de 2019. O ALCALDE Carlos Vázquez Quintián
11/07/2019 | Administración LocalMunicipal
Arteixo
Secretaría Xeral
Presentación final por cesamento no cargo das declaracións de incompatibilidades e actividades económicas e a de bens patrimoniais e de participación en sociedades (Corporación 2015-2019)

ANUNCIO PRESENTACIÓN FINAL POR CESAMENTO NO CARGO DAS DECLARACIÓNS DE INCOMPATIBILIDADES E ACTIVIDADES ECONÓMICAS E A DE BENS PATRIMONIAIS E DE PARTICIPACIÓN EN SOCIEDADES REXISTRO FINAL CORPORACIÓN 2015-2019 En cumprimento do establecido no artigo 75.7 da Lei 7/1985, do 2 de abril, reguladora das bases do réxime local, faise pública a relación dos concelleiros/as cesantes da Corporación Municipal de Arteixo 2015-2019, que presentaron as declaracións finais de incompatibilidades e actividades económicas e as de bens patrimoniais e de participación en sociedades de todo tipo, nas datas que se sinala a continuación, atopándose todas elas depositadas na Secretaría Xeral e expostas na páxina web do Concello: Asina dixitalmente na data do documento electrónico: 08/07/2019. O alcalde-presidente do Concello de Arteixo Edmundo Perez de Arriba Fu
11/07/2019 | Administración LocalMunicipal
Curtis
Presentación das declaracións de incompatibilidades e actividades económicas e a de bens patrimoniais e de participación en sociedades de todo tipo dos concelleiros saíntes e entrantes

En cumprimento do establecido no artigo 75.7 da Lei 7/1985, do 2 de abril, reguladora das bases do réxime local (LRBRL), faise público que todas as concelleiras e todos/as os/as concelleiros/as da Corporación Municipal de Curtis que cesaron como tales tralas eleccións locais realizadas o 26 de maio de 2019, así como todos/as que resultaron electos trala celebración das mesmas, presentaron as declaracións de incompatibilidades e actividades económicas e as de bens patrimoniais e de participación en sociedades de todo tipo, nas datas que se sinalan a continuación, e todas elas atópanse depositadas na Secretaría do Concello: NOME E APELIDOS DATA DE PRESENTACIÓN Concelleiras e concelleiros cesantes: D. Mikel Ribate Recover: 14/06/2019 D. Jesus Eladio Canicio Osorno: 12/06/2019 D. Jimmy Patricio Morland Crompton: 12/06/2019 D.ª Mercedes Elizabeth Gano Mincheva: 12/06/2019 D. Joaquin Alejandro Bujons Goiriz: 14/06/2019 D. Hugo Ivan Sande Buquet: 12/06/2019 D.ª Fouziya Darwin Alejandro Motilva Liuta: 12/06/2019 D. Gogu Cozma Eddahmani: 12/06/2019 D. Eduardo Adrian Calvero Perez Montes: 12/06/2019 D.ª Stefan Gabriel Patrut Bezzizi: 12/06/2019 D. Blas Vicente Elio Manuel Nielfa Del Real: 12/06/2019 Concelleiras e concelleiros electos: D. Mikel Ribate Recover: 14/06/2019 D. Jesus Eladio Canicio Osorno: 12/06/2019 D.ª M.ª del Carmen Cernadas Sánchez: 12/06/2019 D.ª Irene Ines Hinojal Poblet: 11/06/2019 D. Jimmy Patricio Morland Crompton: 12/06/2019 D. Hugo Ivan Sande Buquet: 12/06/2019 D. Joaquin Alejandro Bujons Goiriz: 14/06/2019 D.ª M.ª Eva Lata Naveira: 12/06/2019 D.ª M.ª Jennifer Lorena Cantisano Biern: 12/06/2019 D.ª Stefan Gabriel Patrut Bezzizi: 12/06/2019 D.ª M.ª Diana Carmen Urquhart Barragues: 12/06/2019 Curtis, 5 de xullo de 2019. O alcalde Asdo.: Javier Fco. Caínzos Vázquez
11/07/2019 | Administración LocalMunicipal
Narón
Secretaría
Anuncio en relación coa bolsa de emprego de bombeiro condutor

A alcaldía do Concello de Narón, en data 10 de xullo de 2019, e debido a un erro no funcionamento na sede electrónica municipal (sedeelectronica. naron. es), o día 03.07.2019, adoptou a seguinte resolución: Ampliar, de xeito extraordinario, e polo prazo de 1 día, que será o 16 de xullo de 2019, para a presentación de solicitudes, exclusivamente a través da sede electrónica do Concello, para aquelas persoas que o referido día non puidesen ter realizada a súa xestión a través da referida sede, e para a bolsa de traballo de bombeiro-condutor. Narón, 10 de xullo de 2019. A alcaldesa Marián Ferreiro Díaz
11/07/2019 | Administración LocalMunicipal
Vilarmaior
Aprobación do padrón da taxa SAF dependencia xuño 2019

ANUNCIO Aprobación de padrón fiscal Mediante Decreto da Alcaldía de data do 08 de xullo de 2019 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes xuño de 2019, por importe de 2.100,75 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 08 de xullo de 2019. O ALCALDE Carlos Vázquez Quintián
11/07/2019 | Administración LocalMunicipal
Vimianzo
Anuncio de cobranza

Con data 08/07/2019 por esta Alcaldía apróbase inicialmente a LISTAXE DE USUARIOS POR UTILIZACIÓN DO XIMNASIO MUNICIPAL CORRESPONDENTE Á TAXA POR PRESTACIÓN DE SERVIZOS E UTILIZACIÓN DE INSTALACIóNS CULTURAIS, EDUCATIVAS, DEPORTIVAS E ANáLOGOS DE TITULARIDADE MUNICIPAL DO MES DE XULLO DO ANO 2019 co seguinte detalle: Mes de XULLO do ano 2019 (106 recibos por importe total de 1.590,00 euros). A listaxe aprobada expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas á Listaxe de usuarios, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 17 de xullo de 2019 ata o día 17 de setembro de 2019. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 8 de xullo de 2019 A alcaldesa Mónica Rodríguez Ordóñez
11/07/2019 | Administración LocalMunicipal
Ames
Aprobación de liquidacións das taxas por entrada de vehículos a través de beirarrúas e reserva de vía pública para aparcadoiro exclusivo, carga e descarga de mercadorías correspondente ao 2019

EDICTO Por resolución de Alcaldía número 1816, de data 28/06/2019, aprobáronse as liquidacións correspondentes ao padrón fiscal da taxa pola entrada de vehículos a través de beirarrúas e por reserva da vía pública para aparcadoiro exclusivo, carga e descarga de mercadorías de calquera clase, correspondente ao exercicio 2019. Conforme o disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais, en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o Texto refundido da Lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición se non o fose. – Calquera outro recurso que as persoas interesadas consideren oportuno. Ames, 28 de xuño de 2019. O alcalde José M. Miñones Conde
11/07/2019 | Administración LocalMunicipal
Sada
Secretaría
Convocatoria de procesos selectivos para a formación dunha Brigada de prevención e extinción de incendios forestais (PS 20 e 21-19)

ANUNCIO Por resolución da Alcaldía de data hoxe, aprobáronse as seguintes convocatorias de selección de persoal laboral temporal para a formación dunha brigada de prevención e extinción de incendios forestais: As bases da convocatoria estarán expostas ao público e a disposición das persoas interesadas nas Oficinas Municipais, Unidade de Persoal, Avda. da Mariña, 25, Tfno.981 620 075, e na páxina web municipal www.sada. gal O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 10 de xullo de 2019. O alcalde Óscar Benito Portela Fernández
11/07/2019 | Administración LocalMunicipal
Mugardos
Avocación de competencia pola Alcaldía, outorgando subvención e convenio Club do Mar

ANUNCIO Avocación de competencia pola Alcaldía, outorgando subvención e convenio Club do Mar A Sra. alcaldesa-presidenta do Concello de Mugardos dictou, con data 4 de xullo do ano actual a resolución que de seguido se transcribe: “RESOLUCIÓN DA ALCALDÍA Alcaldesa-presidenta María del Pilar Díaz Otero Asunto: AVOCACIÓN DE COMPETENCIA POLA ALCALDÍA, OUTORGAMENTO SUBVENCIÓN E CONVENIO CLUB DO MAR Visto o expediente polo que se propón unha subvención por importe de 24.000 € ao Club del Mar de Mugardos e a aprobación do convenio de colaboración mediante o que se ha de formalizar tal concesión, de acordo coas previsións das Bases de Execución do Orzamento (BEO), así como o informe favorable da Intervención municipal. Tendo en conta que o artigo 28 da Lei 38/2003, xeral de subvencións, contempla dentro das modalidades de concesión de subvencións a concesión directa determinando que os convenios serán o instrumento habitual para a concesión deste tipo de subvencións. Tendo en conta que as BEO-2019, prorrogadas de 2017, prevén que será necesaria a adopción de acordo ou resolución polo órgano competente que estableza a contía e as condicións en que se concrete a subvención. E tendo en conta a urxente necesidade de proceder á mesma, como ponse de manifesto, entre outros extremos, no escrito que o propio Club do Mar remite en data 21 de xuño (R. E: 3861), non téndose constituído a nova Xunta de Goberno Local, esta Alcaldía considera urxente outorgar dita subvención En tanto, de conformidade co establecido no artigo 10 da Lei 40/2015, do 1 de outubro, de réxime xurídico do sector público, respecto da avocación de asuntos, RESOLVO: PRIMEIRO.–Avocar a competencia (delegada na Xunta de Goberno Local mediante a Resolución de Alcaldía 658/2016 de 16.08.2016, de xeito puntual e única e exclusivamente do xeito que de seguido se relaciona: 1.º) Outorgar unha subvención ao Club del Mar de Mugardos (G15097363) por importe de 24.000 €, con cargo á aplicación 341.48900, consonte co disposto na BEO 69 do orzamento vixente, coas seguintes condicións: Finalidade da subvención concedida: participación en competicións, torneos, ligas e/ou regatas oficiais, mantemento de escolas deportivas e organización de eventos deportivos e/ou campeonatos.2.º) Formalizar a subvención concedida mediante convenio co Club del Mar de Mugardos para o exercicio 2019 segundo borrador obrante no expediente, que se aproba por este acordo, convocando ao clube para a súa sinatura.3.º) Conceder un anticipo da subvención de ata un 50% da contía (segundo o establecido na clausula quinta do convenio), unha vez asinado o mesmo, e ordear o seu pagamento.4.º) Dar traslado da presente resolución a Intervención.5.º) Notificar esta resolución ao beneficiario da subvención para o seu coñecemento e efectos.6.º) Publicar a resolución no Boletín Oficial da Provincia e dar conta ao Pleno na vindeira sesión que teña lugar. Mugardos, asinado dixitalmente na data que figura na marxe pola alcaldesa.” Mugardos, 8 de xullo de 2019. A alcaldesa M.ª del Pilar Díaz Otero
11/07/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 5 de xullo de 2019, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Fene (expediente IN407A 2016/3037-1)

Acordo do 5 de xullo de 2019, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Fene (expediente IN407A 2016/3037-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMTS, CTC, RBT Sixto-Mauriz, no concello de Fene (expediente IN407A 2016/3037-1), por resolución da Xefatura Territorial da Consellería de Economía, Emprego e Industria da Coruña, do 31 de maio de 2019, a favor da entidade beneficiaria UFD Distribución Electricidad, S. A., con enderezo en avenida de Arteixo, 171, 15007 - A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 10 de setembro de 2019, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do concello de Fene, deducida da que se someteu a información pública no DOG do 21.02.2017, no BOP do 06.02.2017, e no xornal La Voz de Galicia do 03.03.2017, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual, sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 5 de xullo de 2019. Isidoro Martínez Arca Xefe Territorial da Coruña
11/07/2019 | Administración LocalMunicipal
Cariño
Indemnizacións por concorrencia ás sesións dos órganos colexiados

De conformidade co disposto no artigo 75.5 da Lei 7/1985, de 2 de abril, reguladora das bases de réxime local, faise público o acordo da sesión extraordinaria do pleno corporativo de data 05/07/2019, en relación coas indemnizacións por concorrencia ás sesións dos órganos colexiados. O artigo 75.3 da Lei 7/1985, de 2 de abril, reguladora das bases de réxime local, en concordancia co 13.6 do Real decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais, establece que só os membros da Corporación que non teñan dedicación exclusiva nin dedicación parcial percibirán asistencias pola concorrencia efectiva ás sesións dos órganos colexiados da Corporación de que formen parte, na contía sinalada polo Pleno da mesma. o Pleno corporativo, por seis votos a favor do grupo municipal do PSdeGa, tres abstencións do grupo municipal do PP e un voto en contra do Grupo Mixto, emite o seguinte PRIMEIRO: Fixar para os membros da Corporación como asistencias pola concorrencia efectiva ás sesións dos órganos colexiados de que formen parte, as seguintes: -Sesións do Pleno Corporativo: 60 euros -Sesións da Xunta de Goberno local: 90 euros -Sesións das Comisións Informativas: 60 euros (presidencia) e 30 euros (resto de concelleiros/as). SEGUNDO: Determinar que se o mesmo/a concelleiro/a asiste a varias comisións informativas no mesmo día, soamente se lle aboará pola concorrencia efectiva a unha das mesmas. TERCEIRO: Proceder á publicación no Boletín Oficial da Provincia do presente acordo nos termos e extensión previstos no artigo 75.5 da Lei 7/1985, de 2 de abril, reguladora das bases de réxime local. Cariño, 8 de xullo de 2019 O Alcalde Asdo: José M. Alonso Pumar
11/07/2019 | Administración LocalMunicipal
Ferrol
Xestión Tributaria
Padrón aparcadoiro da Magdalena xullo 2019

O día 21/06/2019 aprobouse por decreto da Alcaldía o Padrón municipal do aparcadoiro subterráneo do Mercado da Magdalena correspondente ao mes de xullo de 2019. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 24 de xunio de 2019 O alcalde Asdo.: Angel Manuel Mato Escalona
11/07/2019 | Administración LocalMunicipal
Ribeira
Edicto do padrón e lista cobratoria da taxa pola ocupación de terreos de uso público con mesas e cadeiras con finalidade lucrativa correspondentes ao exercicio 2017

EDICTO Por Decreto de Alcaldía de data 1 de xullo de 2019, aprobáronse as liquidacións correspondentes a: – Padrón e lista cobratoria da TAXA POLA OCUPACIÓN DE TERREOS DE USO PÚBLICO CON MESAS E CADEIRAS CON FINALIDADE LUCRATIVA correspondentes ao exercicio 2017. Conforme o disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 15 de xullo de 2019 ao 15 de setembro de 2019, ámbolos dous inclusive. Lugar de ingreso: en calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 04 de xullo de 2019. O alcalde Manuel Ruiz Rivas
11/07/2019 | Administración LocalMunicipal
Brión
Nomeamento de persoal eventual

EDICTO Por esta Alcaldía, con data 5 de xullo de 2019, ditouse a seguinte resolución: Na sesión do Pleno do Concello do 27 de xuño de 2019 acordouse crear unha praza no cadro de persoal do Concello de Brión, de persoal eventual coas características e retribucións que se citan no acordo. O seu réxime xurídico será o previsto no artigo 12 do RDL 5/2015, do 30 de outubro, polo que se aproba o texto refundido da Lei do estatuto básico do empregado público, artigo 104 da Lei 7/1985, do 2 de abril, reguladora das bases de réxime local, artigos 29, 30 e 31 da Lei 2/2015, do 29 de abril, do emprego público de Galicia e demais normativa concordante. Á vista do anterior, resolvo: 1.º) Nomear a Leidy Diana Corredera Capanaga, con DNI.XXXXXXXXX, persoal eventual do Concello de Brión para ocupar o posto de traballo de coordinadora de gabinete da alcaldía, con efectos do 8 de xullo de 2019.2.º) A súa dedicación será a xornada completa e as súas retribucións serán equivalentes á persoal funcionario, coa denominación do RDL 5/2015, do 30 de outubro, polo que se aproba o texto refundido da Lei do estatuto básico do empregado público: auxiliar administrativo con dedicación exclusiva, equiparado ao grupo C, subgrupo C2, cun nivel de complemento de destino 16 e cunhas retribucións brutas anuais de: 18.200,00 euros.3.º) Publicar no Boletín Oficial da Provincia o nomeamento sinalado así como as súas retribucións e dedicación. Brión, 8 de xullo de 2019. O alcalde José Luis García García